open-index/open-wikipedia-markdown huggingface dataset:
Dinastija Liao

**Dinastija Liao** (; kitanski jezik: *Mos Jælut*), također poznata i kao **Kitansko Carstvo** (Chinese: 契丹國, *Qìdān Guó*; kitanski: *Mos diau-d kitai huldʒi gur*), bila je država u Istočnoj Aziji koja je kao carstvo vladala Mongolijom, te dijelovima današnjeg Kazahstana, ruskog Dalekog istoka i sjeverne Kine između 907. i 1125. Osnovao ju je kitanski veliki kan Abaoji u vrijeme kolapsa kineske carske dinastije Tang.

Liao Carstvo je uništila jurčenska dinastija Jin 1125 godine. Dijelovi kitanskog naroda pod vodstvom Yelü Dashija su izbjegli i osnovali dinastiju Xi (Zapadni) Liao, također poznatu i kao Kara-Kitanski Kanat. Ona je stekla značajan uticaj na Centralnu Aziju i održala se sve do mongolske invazije pod Džingis Kanom 1220.

## Izvori

## Literatura

*David Curtis Wright (2005). From War to Diplomatic Parity in Eleventh-Century China: Sung's Foreign Relations With Kitan Liao. Brill Academic Publishers. pp. 290. .* and *Wang Gungwu, "The Rhetoric of a Lesser Empire: Early Sung Relations with Its Neighbors" in Rossabi, Morris, ed. China Among Equals: The Middle Kingdom and its Neighbors, 10th-14th Centuries. University of California Press, 1983, pp. 47–65.* may have been used in this article, however there were no in-line citations before the rewriting began. Because the entire article is being rewritten from scratch, these sources will soon be depreciated. When that happens, this notice will be removed.

* 
* 
* 
* 
* 
* 
* 
* 
* 

## Vanjske veze

* "Gilded Splendor" - Liao Dynasty art at Asiasociety.org
Povest vremenih leta

**Povest vremenih leta** () ili **Povest minulih leta** je najstariji ruski letopis, nastajao je krajem XI i početkom XII veka u Pečerskom manastiru kod Kijeva. Poznat i kao **Primarna hronika** ili **Nestorova hronika**, po piscu letopisa, monahu Nestoru.

Prva redakcija je Nestorova iz 1113. godine. Pored nje postoje redakcije iz 1116 (koja je prerada prve, urađena po nalogu kneza Vladimira Monomaha (1113—1125)), 1118, XIV i XV veka. Centralni motiv hronike je jedinstvo Ruske zemlje (sadašnja Ukrajina) i glorifikacija Hrišćanstva, a samo delo je sastavljeno na osnovu trinaest različitih izvora. Hronika prati rusku državu od njenog nastanka do početka XII veka odnosno 1110. godine, a kroz ceo letopis se provlači ideja o neophodnosti zajedničkog delovanja ruskih knezova protiv zajedničkih neprijatelja i prestanak međusobnih sukoba među njima.

## Odlomci iz Speva
### Početak
:*Evo povesti minulih leta:*
:*Otkud je pošla Ruska zemlja,*
:*Ko u Kijevu poče prvi da knezuje i*
:*Otkad je postala Ruska zemlja*

## Napomene

## Vanjske veze
* Povestʹ vremennyx let (uporedno izdanje)
* Nestorova hronika na ruskom
Vjenceslav I od Češke

**Vjenceslav I od Češke** (češ. Václav; njem. Wenzel; Prag, 907. - Stara Boleslava, 28. rujna 935. ili 929.), poznat kao **Sveti Vjenceslav** je bio češki knez koji se danas slavi kao katolički svetac, zaštitnik je Češke, Praga, proizvođača piva i vina

Bio je sin češkoga kneza Vratislava I. i njegove žene Dragomire, te unuk svete Ljudmile. Rođen je 907. Prvi kršćanski odgoj primio je, od bake Ljudmile, koja je prva češka kršćanska kneginja, krstio ju je osobno sv. Metod. Otac mu je rano umro, kao nasljednik zbog maloljetnosti nije mogao vladati. Umjesto njega vladala je majka Dragomira. Ta žena, doduše pokrštena, ali površna kršćanka, brzo je došla u sukob zbog pobožnoga odgojnog utjecaja Ljudmile na Vjenceslava i običaja koji su tada vladali. Sveta Ljudmila se povuikla se u dvorac Tetin, no su je u noći 16. rujna 921. ubila dva Dragomirina dvorjanika.

Vjenceslav je imao u planu što dosljednije uvođenje kršćanstva i kršćanskih običaja u zemlji, a na taj način postati i što neovisniji o utjecaju Njemačkoga Carstva. Dragomira je to pokušavala spriječiti. Svjedoci o načinu Vjenceslavova vladanja jednodušno hvale ne samo njegovu pravednost prema podanicima, već prije svega svetost njegova života. Siromasima je činio dobro, gole je odijevao, gladne hranio, primao putnike po evanđeoskoj riječi. Nije dopuštao da udovicama nanose nepravdu, sve je ljude ljubio, siromahe i bogate; posluživao je one koji služe Bogu, mnoge je crkve ukrašavao.

Čak je kanio vladavinu predati mlađem bratu, poći u Rim i ondje zamoliti papu da može postati redovnik. Zbog toga je posve nerazumljiva zavjera njegovih poganskih velikaša i brata mu Boleslava, koji su ga ubili na vratima crkve.

On je bio tako revan kršćanin, da je čak osobno uzgajao vinograd iz kojeg je pripremao vino za Misu. Zbog svojih visokih moralnih kvaliteta i svoje svetosti taj mladi knez postao najpopularniji svetac Češke i kamen temeljac češke državnosti.

Zaštitnik je je Češke, Praga, pokrajine Moravske i proizvođača vina i piva.

Svečevo je tijelo kasnije preneseno u katedralu sv. Vida u Pragu. Zanimljivo je, da je Vjenceslav za svoga života prenio relikvije sv. Vida u tu katedralu. Najljepši praški trg nazvan je po njemu – "Vàclàvske nàměsti". Tamo se nalazi najglasovitiji svečev spomenik, koji ga prikazuje kako jaše na konju okružen kipovima čeških svetaca (sv. Prokopije, sv. Adalbert, sv. Ljudmila i sv. Agneza).

Spomendan mu je 28. rujna.
908.

__NOTOC__
Godina **908.** (**[[rimske brojke|CMVIII]]**) bila je prijestupna godina koja počinje u petak u julijanskom kalendaru. 

## Događaji

* 26. 3. – Car Taizu iz novoproglašene dinastije Kasniji Liang daje pogubiti svog prethodnika cara Aija, posljednjeg vladara velike kineske dinastije Tang.


## Rođenja

## Smrti

* 26. 3. – Aidi (Zhaoxuan), posljednji car kineske dinastije Tang
* Al-Muktafi, abasidski kalif
* Abdullah ibn al-Mu'tazz, pjesnik i abasidski kalif za jedan dan, nakon smrti Al-Muktafija
* Li Keyong, Shatuo turski vojskovođa čiji će potomci utemeljiti kinesku dinastiju Kasniji Liang (r. 856)

## Reference
Al-Muktafi

**Al-Muktafi** ; *Aḥmad Abū al-bi-Muktafī 'ʿ Alī b llāh al-Mu ʿ Aḥmad tamid*; 875 - 908) je bio abasidski kalif koji je vladao od 902. do 908.

Bio je sin prethodnog kalifa Al-Mutadida. Vladavinu su mu obilježili pomorski uspjesi protiv Bizantinaca i konsolidacija centralne vlasti. Godine 904. je iz Sirije protjerao snage odmetnutih tulunidskih emira, a sljedeće godine prodro u Egipat koji se ponovno stavio pod abasidsku vlast. S druge strane, za vrijeme njegove vladavine je ojačao pokret Karmatija koji će ozbiljno uzdrmati abasidski autoritet u sljedećem vijeku.

Al-Muktafija, koga se ponekad naziva posljednjim uspješnim abasidskim kalifom, naslijedio ga je Al-Muktadir.
Mahikeng

**Mahikeng** (sve do 1980. zvan **Mafeking**) je glavni grad južnoafričke provincije Sjeverozapad od 14 923 stanovnika.

*Mahikeng* je danas spojen sa puno većim gradom Mmabatho koji ima 76 754 stanovika, tako da metropolitanska regija grada ima 259 482 stanovnika.. 
259.484.

*Mahikeng* je i danas poznat po opsadi Mafekinga koja se odigrala za vrijeme Drugog burskog rata. Ime grada - Mahikeng na jeziku tswana naroda Tswana, koji je najbrojniji u gradu i regiji znači - *Kameno mjesto*.

## Geografija
Mahikeng je leži blizu granice Južnoafričke Republike i Botswane, udaljen 260&nbsp;km zapadno od Johannesburga i 1 400&nbsp;km sjeverozapadno od Kaapstada. Grad se smjestio u kotlini rijeke Molopo (pritoke rijeke Oranje).

Oko 15&nbsp;km južno od grada, nalazi se rudnik zlata Madibi.

## Historija
*Mafeking* je osnovan 1885. kao isturena britanska vojna utvrda. Garnizon u Mafekingu pod komandom pukovnika Roberta Baden-Powella opkolile su snage Bura od 12. septembra 1899., i držale pod opsadom sve do 17. maja 1900., za vrijeme rata Drugog burskog rata. Sudbina opkoljenih branioca, bila je tema brojnih natpisa u ondašnjoj britanskoj štampi, punih otvorene podrške i neskrivenih simpatija prema njima. Vijest o konačnom razbijanju burskog obruča izazvala je pravu provalu oduševljenja u Engleskoj, i veliko slavlje u Londonu. Tad je iskovana nova engleska riječ - **maffick** za likovanje, a Robert Powell dobio je titulu lorda.

Od 1894 sve do 1965., bio je izvanteritorijalno administrativno sjedište britanskog protektorata Bečuana (današnja Botswana).

Jedno kratko vrijeme (prije formalnog osamostaljenja) *Mahikeng* je bio glavni grad novoosnovanog bantustana Bophuthatswana, kasnije je to postao susjedni Mmabatho.

Nakon prvih demokratskih izbora u zemlji 1994., i rušenja apartheida, Mafikeng i Mmabatho su ujedinjeni u jedan grad.
 
## Znamenitosti
Najznačajnija znamenitost Mahikenga je obnovljena utvrda iz vremena opsade Mafekinga koja je danas južnoafrički nacionalni spomenik.
## Privreda
Mahikeng je trgovački centar bogatog stočarskog kraja, zbog tog ima razvijenu mljekarsku industriju. Krajem 19. vijeka Mafikeng je bio poznat po radionicama za popravak željezničkih lokomotiva i kola, tad je bio važna karika u povezivanju Zimbabwea, Kaapstada i Johannesburga.

Mahikeng je dobro povezan željeznicom i cestama sa Kaapstadom, Johannesburgom i Gaboroneom u susjednoj Botswani. 
## Klima
*Mahikeng* ima kontinentalnu klimu po Köppenovoj klasifikaciji klime, sa blagim suhim zimama, i toplim kišnim ljetima.

## Reference

## Vanjske veze

* Mahikeng Municipality 
* ''Mahikeng'' na portalu Encyclopædia Britannica
Rusko-vizantijski rat (907)

**Rusko-bizantski rat 907. godine** () je naziv za polulegendarni pobjednosni pohod ruskog kneza Olega na Carigrad opisan u ruskoj historijskoj kronici *[[Povest minulih ljeta|Povijest minulih ljeta]]*, a o kome nema potvrde u bizantskim ili zapadnim izvorima. Prema navodima kronike, Oleg je sa svojom flotom doplovio do Bospora, gdje su Bizantinci postavili željezne lance kako bi mu zapriječili pristup. Oleg je tome doskočio iskrcavši dio ljudstva na kopno, potom na čamce stavio kotače te ih konjima dovukao do zidina Carigrada. Tamo je Bizantince natjerao da potpišu sporazum kojim se obavezuju plaćati obilni danak, kao i dozvoliti Rusima naseljavanje u Carigrad.

Dio historičara vjeruje da su temelj za navode kronike bili stvarni događaji, iako su bez svake sumnje "uljepšani" i postali fantastični kroz generacije usmene predaje. Pretpostavlja se da se time opisuje raniji pohod prije 57 godina, odnosno da su Rusi ishodili ustupke od Bizantinaca koristeći njihovu slabost nakon katastrofalne arapske pljačke Soluna tri godine ranije.

## Literatura
* Andrej Nikolajevič Saharov. Дипломатия древней Руси: IX – первая половина X в. Moscow, 1980.
* Analysis of Nestor's account of the expedition  on www.textology.ru.
Bitka kod Bratislave

**Bitka kod Bratislave** (; ) se odigrala 4. jula 907. kod mjesta *Brezalauspurc* (pod čime se tradicionalno podrazumijeva današnja Bratislava) između istočnofranačke (bavarske vojske pod markgrofom Luitpoldom na jednoj, te mađarske vojske pod kraljem Arpadom na drugoj strani. Na temelju oskudnih podataka, kasniji historičari su pretpostavili da je do nje došlo nakon što je Luitpold poduzeo svojevrsnu kaznenu ekspediciju na istok, nastojeći odlučnim udarom na mađarsko područje ukloniti prijetnju koju su mađarski prepadi predstavljali Istočnoj Franačkoj. Srednjovjekovne kronike navode da je prikupio vojsku tri puta brojniju od mađarske (suvremeni historičari su, pak, skeptični prema navodima o 100.000 ljudi), ali da je svejedno poražen. Špekulira se kako su Mađari protiv teških franačkih vitezova primijenili uobičajenu taktiku "udari i nestani" konjanika-strijelaca. U bitci je Liutpold poginuo zajedno sa najvećim dijelom vojske i bavarskog plemstva.

Katastrofa kod Bratislave je, u svakom slučaju, značajno oslabila Istočnu Franačku, dovela do kolapsa obrambenog sistema uspostavljenog u doba Karla Velikog, zaustavila proces njemačke kolonizacije i širenja kršćanstva na istok, te Mađarima omogućila da nekoliko decenija gotovo nesmetano napadaju i pljačkaju Centralnu Evropu. Mađarska je prijetnja zaustavljena tek u bitci kod Lechfelda 955.

## Vanjske veze
Nelspruit

**Nelspruit** je glavni grad južnoafričke provincije Mpumalanga od 21 540 stanovnika. Godine 2009 je bio uradno preimenovan u **Mbombela**, što u Swati jeziku znači "veliko ljudi zajedno u malom prostoru".

*Nelspruit* je danas najpoznatiji kao polazna točka turista za obilazak Nacionalnog parka Kruger.
## Geografija
Nelspruit leži na sjeveroistoku zemlje, 330&nbsp;km istočno od Johannesburga, na nadmorskoj visini od 689 m, blizu granice Južnoafričke Republike sa Svazijem (80&nbsp;km) i Mozambikom (100&nbsp;km). Grad leži u plodnoj kotlini Krokodilske rijeke, okružen granitnim brežuljcima.

## Historija
Za historiju grada važna je 1891. kad je do farme porodice Nel, koju su zvali Nelspruit ("Nelov potok") došla željeznička pruga iz tadašnjeg Lourenço Marquesa iz Mozambika, koja se gradila dalje do Johannesburga. Nakon tog je izgrađena željeznička stanica, a uskoro je okolo nje izraslo trgovište. Nelspruit je dobio status naselja 1905. a 1940. i status grada. 
## Znamenitosti
Najveća atrakcija Nelspruita je obližnji Nacionalni park Kruger, zbog tog je grad polazna točka za turiste koji ga idu posjetiti. U novije vrijeme grad je sve posjećeniji od jednodnevnih turista iz Mozambika i Svazija, koji dolaze u Južnoafričku Republiku kupiti jeftinije prehrambene proizvode.

Druga velika atrakcija grada je stadion Mbombela na kom su se igrale utakmice Svjetskog prvenstva u nogometu 2010.
## Privreda i transport
Nelspruit je centar voćarstva sjeveroistočnog dijela zemlje, oko grada leže brojne plantaže naranči. Plodno tlo i suptropska klima pružaju savršene uvjete za uzgoj citrusa, banana, duhana, kikirikija, manga, avokada, stoke i plantažnog drva.
U gradu postoje tvornice prehrambenih proizvoda (konzerviranje voća), papira, namještaja i iverice

Nelspruit je dobro povezan željeznicom i cestama sa Johannesburgom i Maputom u susjednom Mozambiku.

Grad ima dva aerodroma; međunarodni Kruger Mpumalanga (IATA kod: MQP, ICAO kod: FAKN), sjeveroistočno od centra grada, i jedan manji - Nelspruit (IATA kod: NLP, ICAO kod: FANS), na jugozapadno od centra. Iz aerodroma Kruger Mpumalanga postoje dnevni letovi za Johannesburg, a nešto rjeđe za ostale južnoafričke gradove. Aerodrom Nelspruit koristi se uglavnom za privatne avione i čarter letove.

## Klima
*Nelspruit* ima Vlažnu subtropsku klimu po Köppenovoj klasifikaciji klime, sa blagim suhim zimama, i relativno toplim kišnim ljetima, koja nisu prevruća zbog velike nadmorske visine.

## Reference

## Vanjske veze

* Mbombela Municipality 
* ''Nelspruit'' na portalu Encyclopædia Britannica
Nacija Islama

**Nacija Islama**, **Islamska nacija** *ili* **Crni muslimani** je verski pokret američkih crnaca koji sjedinjuje elemente islama i crnačkog nacionalizma. Osnovao ga je 1931. Valas D. Fard, koji je podigao prvu džamiju ovog pokreta u Detroitu, Mičigen. Fard se povukao iz javnog života, a upravljanjem pokretom preuzeo je 1934. njegov pomoćnik Elajdža Muhamed, koji je osnovao drugu džamiju u Čikagu. On je tvrdio da su Afrikanci moralno i kulturno superiorni nad belcima i podsticao je američke crnce da se odreknu hrišćanstva kao oruđe svojih tlačitelja. Njegova učenja obuhvtala su i tradicionalna islamska načela monoteizma. potčinjavanju bogu i snažnog porodinog života. Nacija islama je brzo rasla posle Drugog svetskog rata, a početkom 60-ih godina XX veka dostigla je nacionalnu promenentost delom Malkoma Eksa. Sporovi oko vođstva naveli su Malkoma da obrazuje zasebnu organizaciju i doveli do njegovog ubistva 1965. godine. Tokom 70-ih godina Elajdžu Muhameda nasledio je njegov sin Valas D. Muhamed (rođen 1933), koji je promenio naziv oranizacije u Američka muslimanska misija. Raspustio je misiju 1985, podstkavši njene članove da budu pravoverni muslimani. Frakcija koju predvodi Luis Farakan zadržala je prvobitno ime i načela pokreta. Na početku XXI veka Nacija islama brojala je 10.000 članova.
Čardačani

**Čardačani** su naseljeno mjesto u Bosni i Hercegovini u opštini Laktaši koja pripada entitetu Republika Srpska. Na popisu stanovništva 1991. u njemu je živjelo 596 stanovnika.

## Geografija

## Historija

## Stanovništvo

## Privreda

## Reference

## Izvori
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)
Leo Reisman

**Leo (F.) Reisman** (Boston, 11. oktobar 1897. - New York, 18. decembar 1961.) bio je američki violinist i vođa orkestra koji je bio posebno aktivan 1920-ih i 1930-ih. Kao mladić je studirao violinu, a 1919. osnovao svoj prvi bend. Sljedeće dvije decenije se nametnuo kao jedno od najuticajnijih imena tadašnje američke zabavne muzike; njegov orkestar je izdao preko 80 hit ploča. Među njima se ističu Porterova *[[Night and Day (pjesma)|Night and Day]]* (1932), *[[The Continental (film)|The Continental]]* (1934) i Astaireova verzija Berlinove pjesme *[[Cheek to Cheek]]* (1935).

## Vanjske veze
* Leo Reisman at IMdb 
* Leo Reisman at Fadograph's Weblog: contemporary comments, personal photos, links to music, notes for a Bio
Andy Razaf

**Andy Razaf** (16. decembar 1895 - 3. februar 1973) bio je američki pjesnik, kompozitor i tekstopisac, poznat kao autor hit-pjesama kao što su *[[Ain't Misbehavin]]* i *[[Honeysuckle Rose]]*.

Razaf se rodio pod imenom Andriamanantena Paul Razafinkarefo, kao sin Henrija Razafinkarefoa, nećaka kraljice Ranavalone III od Merine (Madagaskar) i Jennie (Waller) Razafinkarefo, kćeri Johna L. Wallera, tadašnjeg američkog konzula. Školu je napustio u dobi od 16 godina kako bi se posvetio muzičkoj karijeri. Smatra se jednom od najzaslužnijih osoba za uvođenje afroameričkog slenga u tekstove zabavnih pjesama koje su slušala bjelačka publika.

## Literatura
* *Black and Blue: The Life and Lyrics of Andy Razaf* by Barry Singer, Foreword by Bobby Short, 
* *Easy to Remember: The Great American Songwriters and Their Songs'; by William Zinsser, David R. Godine Publisher, 2006, 
* *The Poets of Tin Pan Alley: A History of America's Great Lyricists* by Philip Furia, 
* *Who's Who of the Colored Race, Memento Edition Half-Century Anniversary of Negro Freedom in U.S.'', reprinted by Gale Research Company, Book Tower Detroit, 1976.

## Vanjske veze
* Andy Razaf at   at Find-A-Grave
Wochenend und Sonnenschein

**"Wochenend und Sonnenschein"** ("Vikend i sunce") je njemačka zabavna pjesma koja je u Njemačkoj registirana 1930. kao djelo američkog kompozitora Miltona Agera i njemačkog libretista Charlesa Amberga. Predstavlja njemačku verziju američke pjesme *[[Happy Days Are Here Again]]* s novim tekstom. Njeni najpoznatiji izvođači su bili vokalisti okupljeni u sastav *[[Comedian Harmonists]]*.
Stardust (pjesma)

"**Stardust**" je američka zabavna pjesma koju je godine 1927. komponirao Hoagy Carmichael kao instrumentalnu kompoziciju, a godine 1929. joj stihove dodao Mitchell Parish. Carmichael je prvu verziju snimio u studiju diskografske kuće Gennett Records u Richmondu u državi Indiana. Pjesma, koja se često naziva "pjesma o pjesmi o ljubavi", je koristila idiosinkratičku melodiju srednjim tempom, postavši s vremenom standardom američke po-muzike, te se smatra jednom od najsnimanijih pjesma 20. vijeka, s preko 1500 snimki. Godine 2004. je Carmichaelova originalna verzija iz 1927. odabrana kao jedna od 50 kompozicija Nacionalnog diskografskog registra u Kongresnoj biblioteci.

## Izvori

## Literatura
* 
* 

## Vanjske veze
* Stardust on *Sold on Song* (BBC)
* "Stardust"  (played by Hoagy Carmichael, 1933) The Red Hot Jazz Archive
* "Stardust"  (played by Louis Armstrong and his Orchestra, 1931) The Red Hot Jazz Archive
* "Stardust"  (played by Fats Waller, 1937) The Red Hot Jazz Archive
Charles Amberg

**Charles Amberg** (pravim imenom *Karl Amberg*, Kessenich kraj Bonna, 8. decembar 1894 - Berlin, 16. april 1946) bio je njemački libretist i tekstopisac. Najpoznatiji je kao autor libreta i tekstova za operete i šlagere. Stvorio je brojne hitove za izvođače kao što su Hans Albers i *[[Comedian Harmonists]]*.

Za vrijeme drugog svjetskog rata ga je nacistički režim zatvorio u koncentracioni logor Neuengamme.

## Najpoznatrije pjesme
* Der verliebte Bimbambulla
* Die schöne Josefine in der Badekabine
* Hein Mück aus Bremerhaven
* Ich reiß’ mir eine Wimper aus
* Liebe ist ein Geheimnis
* Lieder, die uns der Zigeuner spielt
* Mein Bruder macht beim Tonfilm die Geräusche
* Uns’re Tante Henriett hat im Bett Flundern
* *[[Wochenend und Sonnenschein]]* (njemačka verzija američke pjesme *[[Happy Days Are Here Again]]*)
* Sag' mir nicht Adieu, sag' nur Auf Wiederseh'n (zajedno sa Zarah Leander, 1938)
* Cheri, Du bist heut' so anders (zajedno sa Zarah Leander, 1938)

## Weblinks
* 

* 
* Filmographie
Jack Yellen

**Jack Yellen** (*Jacek Jeleń*; 6. jul 1892 - 17. april 1991) bio je američki muzički tekstopisac i filmski scenarist. Rodio se u jevrejskoj porodici u Poljskoj, sa kojom se kao 5-godišnje dijete doselio u SAD. Godine 1913. je diplomirao na Univerzitetu Michigana i poečo raditi kao novinar za *[[Buffalo Courier]]*; kao dodatni izvor prihoda je počeo pisati tekstove za pjesme, što mu je s vremenom postala glavna karijera. Surađivao je s vodviljskom zvijezdom Sophie Tucker, kao i kompozitorom Miltonom Agerom. Njih dvojica su stvorili *[[Happy Days Are Here Again]]* , jedan od najvećih hitova 20. vijeka, kao i *[[Ain't She Sweet]]*, jednu od najpopularnijih pjesama 1920-ih.

## Izvori

## Vanjske veze
* Jack Yellen's entry at the Songwriters' Hall of Fame
* Jack Yellen's entry at the Internet Broadway Database
* 
* Interview with Mrs. Jack (Lucille) Yellen 
* *[http://www.nytimes.com/1991/04/19/obituaries/jack-yellen-97-wrote-the-lyrics-to-happy-days-are-here-again.html?scp=1&sq=&st=nyt Jack Yellen, 97, Wrote the Lyrics To 'Happy Days Are Here Again']*, obituary in *The New York Times*, April 19, 1991 (pristup 1. II 2010)
Ain't She Sweet

***Ain't She Sweet*** je američka zabavna pjesma koju je 1927. komponirao Milton Ager, a tekst za nju napisao Jack Yellen. Doživjela je veliku popularnost, te su je snimili brojni izvođači. Dan-danas se koristi kao svojevrsna referenca na Burne dvadesete.

1961. su vlastitu verziju snimili i *[[The Beatles]]*.

## Najpoznatiji filmovi i TV-serije u kojima je korištena
* *[[Duck Soup (1933 film)|Duck Soup]]* (Paramount Pictures, 1933)
* *[[Force of Arms]]* (Warner Brothers, 1951) 
* *[[East of Eden (film)|East of Eden]]* (Warner Brothers, 1955) 
* *[[The Eddy Duchin Story]]* (Columbia Pictures, 1955)
* *[[Picnic (1955 film)|Picnic]]* (MGM, 1955)
* *[[Strangers on a Train (film)|Strangers on a Train]]* (Warner Brothers, 1951) 
* *You're My Everything* (Twentieth Century Fox, 1949)
* *[[You Were Meant for Me (film)|You Were Meant for Me]]* (Twentieth Century Fox, 1948)
* *[[House (TV serija)|House M.D.]]* sezona 2, epizoda 9: "Deception"
* *[[You Rang, M'Lord?]]* Sezona 2, epizoda 5: "The Wounds of War"
* *[[Midnight in Paris]]* (Sony Pictures Classics, 2011)

## Izvori
My Blue Heaven (pjesma)

***My Blue Heaven*** je američka zabavna pjesma iz 1927. koju je komponirao Walter Donaldson, a za koju je tekst napisao George A. Whitting. Sljedeće je postala veliki hit u izvedbi Genea Austina, i otada su svoje verzije snimili brojni poznati izvođači, kao što je bio Fats Domino.

## Izvori
My Blue Heaven

"**My Blue Heaven**" se može odnositi na:

;Pjesme

* My Blue Heaven (pjesma), američka zabavna pjesma iz 1927. koju je popularizirao Gene Austin, a kasnije Fats Domino
* My Blue Heaven (The Pogues ), pjesma grupe Pogues sa njihovog albuma *[[Peace and Love (Pogues album)|Peace and Love]]* iz 1989. godine
* My Blue Heaven (pjesma Taking Back Sunday)

;Filmovi

* My Blue Heaven (1950 film), ul. Betty Grable
* My Blue Heaven (1990 film), ul. Steve Martin
* My Blue Heaven (1990 nizozemski film) 

;Ostalo

* Blue Heaven (roman), autor: Joe Keenan
On the Sunny Side of the Street

***On the Sunny Side of the Street*** je američka zabavna pjesma iz 1930. godine koju je komponirao Jimmy McHugh, a za koju je tekst napisala Dorothy Fields. Originalno je zamišljena za brodvejski mjuzikl *[[Lew Leslie]]'s International Revue*, ali ju je njen optimistični tekst, kojim se prkosilo nedaćama Velike depresije, učinio jednom od najpopularnijih pjesama svog doba. Otada su je snimili mnogi ugledni izvođači, a dugo vremena je u instrumentalnoj verziji bila popularna kao dio standardnog repertoara jazz muzičarima.

## Vanjske veze
* "On the Sunny Side of the Street" at Jazz Standards
* Glenn's Swing Orchestra MP3 On the Sunny Side of the Street
Dorothy Fields

**Dorothy Fields** (15. jul 1905 &ndash; 28. mart 1974) bila je američka libretistica i tekstopisac. Rođena je kao kćer Lewa Fieldsa, vodviljskog zabavljača i brodvejskog producenta. Braća su joj bili scenarist Herbert i dramatičar Joseph Fields. Napisala je preko 400 pjesama, od koje su mnogi bili hitovi, i smatra se jednom od prvih žena koja je ostvarila uspješnu karijeru u Tin Pan Alleyu i Hollywoodu.

Godine 1936. je njena pjesma *[[The Way You Look Tonight]]*, stvorena s Jeromeom Kernom za film *[[Swing Time (1936 film)|Swing Time]]*, nagrađena Oscarom.

## Vanjske veze
* 
* Dorothy Fields at Internet Broadway Database
* [Dorothy Fields at the [Songwriters Hall of Fame]]
*
Der blaue Engel

**Plavi anđeo** () je drama iz 1930. u režiji Džozefa fon Šternberga. Ovo je prvi nemački zvučni film, koji je proslavio do tada manje poznatu Marlen Ditrih. Ona je ovde u ulozi Lole–Lole, kabaretske pevačice, a pesma *[[Ich bin von Kopf bis Fuss auf Liebe eingestellt]]* (sh. "Ponovo se zaljubljujem") koju je otpevala, postala je svetski hit.

## Uloge

## Vanjske veze
* 
## Vanjske veze
Ich bin von Kopf bis Fuss auf Liebe eingestellt

***Ich bin von Kopf bis Fuß auf Liebe eingestellt*** (doslovno "Od glave do pete spremna za ljubav"; poznata i pod svojim engleskim naslovom ***Falling in Love Again (Can't Help It)***) je zabavna pjesma koju je 1930. komponirao Friedrich Hollander za film *[[Plavi anđeo (film)|Plavi anđeo]]*. U njemu ga je izvela Marlene Dietrich u sceni koju je učinila slavnom; pjesmu je izvela mnogo puta, a kasnije inspirirala niz drugih izvođača.

U filmu *[[Blazing Saddles]]* iz 1974. Madeline Kahn izvodi pjesmu *I'm Tired* koja predstavlja njenu parodiju.
Georgia on my Mind

***Georgia on My Mind*** je američka zabavna pjesma koju je 1930. komponirao Hoagy Carmichael, a za koju je tekst napisao Stuart Goller. Iako su Carmichaelu njegov prijatelj Frankie Trumbauer sugerirao da napiše pjesmu o američkoj državi Georgiji, sam Carmichael je poslije tvrdio da ga je inspirirala vlastita sestra Georgia Carmichael. Već sljedeće godine je Trumbauer izveo verziju, koja je kao i verzija Mildred Bailey kasnije postala veliki hit. Najpoznatiju verziju je, međutim, snimio Ray Charles za svoj znameniti album *[[The Genius Hits the Road]]* 1960. godine. Godine 1979. ju je Državna skupština Georgije proglasila službenom državnom pjesmom.
Hoagy Carmichael

**Howard Hoagland "Hoagy" Carmichael** (22. novembar 1899 – 27. decembar 1981) bio je američki kompozitor, pijanist, pjevač, glumac i vođa orkestra. Najpoznatiji je po komponiranju "Stardust", "Georgia On My Mind", "The Nearness of You" i "Heart and Soul" - koje se smatraju četirima najsnimanijima američkim pjesmama svih vremena.

## Reference

## Vanjske veze

* 
* 
* 
* 
* Hoagy Carmichael on RedHotJazz.com 
* The Hoagy Carmichael Collection
* The Hoagy Carmichael Room, Archives of Traditional Music, Indiana University
Donald Bradman

**Ser Donald Bredman** (; 27. avgust 1908 – 25. februar 2001.) bio je najpoznatiji igrač kriketa u istoriji tog sporta i najslavniji sportista Australije. On je postao nacionalna sportska ikona tokom 30-tih i 40-tih godina prošlog veka kada je postavio svojevrstan rekord u tom sportu. Umro je u 92. godini.

Datoteka:D.G.Bradman.png
Datoteka:Bradman 1937.JPG
Datoteka:Fingleton Bradman.jpg
Datoteka:Bradman chaired.jpg
Datoteka:Bradman 1928.jpg
Datoteka:Bradman stand.jpg
Datoteka:Bradman's Cottage at Temora Rural Museum.jpg
Datoteka:Inside Bradman's Cottage at Temora Rural Museum.jpg
Datoteka:Bradman Barnes 234.jpg
Datoteka:Bradman and wife.jpg
Datoteka:MCG Bradman statue.jpg
Datoteka:Bradman Museum 2.JPG
Datoteka:Bradman Museum 1.JPG
Datoteka:Bradman c.1928.jpg
Datoteka:Bradman Stand.jpg
Datoteka:Don Bradman graph 1948.png
Datoteka:Bradman Stand, Adelaide Oval.jpg
Datoteka:MCG Bradman statue base.jpg
Datoteka:Bradman Oval Bowral - fence.jpg
Datoteka:Bradman&Bat.jpg

Datoteka:Don Bradman and Stan McCabe.jpg
Datoteka:Donald Bradman australian cricket player pic.JPG
Datoteka:Don Bradman statue at Adelaide Oval.jpg
Datoteka:BradmanWedding.jpg
Datoteka:Bradmanstatue.jpg
Datoteka:BradmanHooksVoce.jpg
Datoteka:Donald Bradman practises his drive, 1936 (StateLibQld 1 101600).jpg
Datoteka:Aus1930Team.jpg
Milton Ager

**Milton Ager** (6. oktobar 1893 - 6. maj 1979) je bio američki pijanist, kompozitor i tekstopisac, poznat kao autor brojnih zabavnih hitova 1920-ih i 1930-ih, među kojima se najviše ističe *[[Happy Days Are Here Again]]*.

Bio je oženjen za Ceceliu Ager, dugogodišnju kolumnisticu časopisa *[[Variety]]*; njegova kćer Shana Alexander je bila ugledna novinarka i liberalna kolumnistica. Nećaka Joy Eden Harrison je ugledna muzičarka.

## Vanjske veze
* 
* 
* Mahasti website
Koncentracijski logor Neuengamme

**Koncentracioni logor Nojengame** je bio nacistički koncentracioni logor koji je osnovan 1938. Osnovao ga je SS, a nalazio se kod sela *Nojengame* u oblasti Bergedorf u okviru grada Hamburga. Logor je bio u funkciji od 1938. do 1945. Tokom ovog perioda, više od polovine od oko 106.000 zatvorenika je umrlo u logoru. Posle rata, vlasti Hamburga su na mestu logora uspostavile dva zatvora, koja su radila sve do 2004. Nakon toga je mesto na kojem je bio logor pretvoreno u memorijalni centar. Nalazi se 15&nbsp;km jugoistočno od centra Hamburga.

Logor je služio za potrebe nemačke ratne mašinerije i u njemu je sprovođen princip „istrebljenja putem rada“. Zatvorenici su bili raspoređeni u glavnom logoru i u oko 80 pomoćnih logora širom severne Nemačke. Najmanje 50.000 zatvorenika je umrlo usled nehumanih uslova u logoru, nedovoljne ishrane, zaraznih bolesti i nasilja od strane stražara.

## Reference

## Vanjske veze
* Memorial Neuengamme 
* jewishgen.org Neuengamme
* ushmm.org Neuengamme
* Stichting Vriendenkring Neuengamme 
* Axis History Factbook: SS personnel serving at Neuengamme.
Minnie the Moocher

***Minnie the Moocher*** je jazz pjesma koju je u martu 1931. na ploči izveo Cab Calloway zajedno sa svojim orkestrom. Predstavlja jedan od najpoznatijih primjera scat pjesme s improviziranim i besmislenim tekstom, odnosno pozivom publici da ga ponavlja ("Hi De Hi Hi De Hi"). Mlađim generacijama je najpoznatija zahvaljujući filmu Braća Blues gdje ju izvodi tada 73-godišnji Calloway.

## Izvori

## Vanjske veze
* Ernest Rodgers' recording of *[http://www.archive.org/details/Willie Willie the Weeper]*, at the Internet Archive.
* The Max Fleischer *[http://www.archive.org/details/bb_minnie_the_moocher Minnie the Moocher]* cartoon, at the Internet Archive.
* The Max Fleischer *[http://www.youtube.com/watch?v=4j-qRIjooQ0 Minnie the Moocher]* cartoon with the original Paramount title cards, on YouTube.
*
Cab Calloway

**Cabell "Cab" Calloway III** (25. decembar 1907 &ndash; 18. novembar 1994) bio je američki jazz pjevač i vođa orkestra, poznat kao jedan od redovnih izvođača u zlatnom dobu harlemskog Cotton Cluba. Kao majstor scat pjevanja je postao vođa afroameričkog big banda koji je dominirao muzičlom scenom od 1930-ih do kraja 1940-ih. U njemu su nastupali ugledni muzičari kao trubači Dizzy Gillespie i Adolphus "Doc" Cheatham, saksofonisti Ben Webster i Leon "Chu" Berry, gitarist Danny Barker i basist Milt Hinton. Sam Calloway je nastupao sve do smrti u dobi od 86 godina.

## Vanjske veze

* Cab Calloway at Notable Names Database
* 
* 
* Cab Calloway  at This Joint Is Jumpin'
* Cab Calloway complete discography  (albums only)
* The Official Homepage of The Cab Calloway Orchestra, directed by Christopher Brooks (including a list of all recordings)
* The Dreamland Ballroom Website
* The Hi de Ho Blog, French website dedicated to Cab, his musicians and the Swing era
* YouTube video: Cab Calloway - Reefer Man.
* *Jazz, the Rough Guide* by Ian Carr, Digby Fairweather and Brian Priestly; Penguin Books, 1995; pp.&nbsp;96–97; 
* NPR's "Jazz profiles"
* Cab Calloway: 'A Hi De Ho Centennial' another program in NPR's "Jazz Profiles" series
* "Cab Calloway: Original Rapper", ''PopMatters'' column (11/2005)
* 1931 German broadcast recording of a live performance in Cotton Club, New York City
* Music from Internet Archive
*
Mejoza (razvrstavanje)

**Mejoza** može značiti:

* **[[Mejoza]]** (*biol.*), dioba kojom od stanica zametnog epitela nastaju spolne stanice;
* **[[Tapeinoza|Mejoza]]** ili **tapeinoza** (*knjiž.*), retorička figura uporabe neprikladnih i nepristojnih riječi.
Ted Lewis

**Ted Lewis** može biti:

* Ted Lewis (bejzbol) (1872-1936), Edward Morgan Lewis
* Ted Lewis (muzičar) (1892-1971), američki vođa orkestra, muzičar, zabavljač, pjevač
* Ted Lewis (pisac) (1940-1982), engleski pisac kriminalističkih romana
* Ted "Kid" Lewis (1893-1970), svjetski prvak u boksu
* Ted Lewis (glumac)
* Ted Lewis (informatičar), profesor informatike i poslova nacionalne sigurnosti na američkoj školi *Naval Postgraduate School*
* Duris Maxwell, kanadski bubnjar koji je koristio alias Ted Lewis

## Povezano
* Edward Lewis (razvrstavanje)
* Theodore B. Lewis (1843–1899), rani vođa mormona
Ted Lewis (muzičar)

**Theodore Leopold Friedman**, poznatiji kao **Ted Lewis** (6. jun 1890 &ndash; 25. august 1971) bio je američki zabavljač, vođa orkestra, pjevač i muzičar. Poznat je po bendu čiji je repertoar predstavljao kombinaciju jazza, stand-up komedije i "kuruzne" sentimentalnosti, ali je bez obzira na to "pogodio" ukus američke publike, pogotovo za vrijeme Velike depresije. Lewis je zbog svog uspjeha među publikom uživao nadimke "Mr. Entertainment" ("Gospodin zabava") i Ted "Is Everybody Happy?" Lewis (Ted "Da li je svatko sretan" Lewis).

## Izvori

## Vanjske veze

* 
*
Brother, Can You Spare a Dime?

***Brother, Can You Spare a Dime?***, također poznata i pod naslovom ***Buddy, Can You Spare a Dime?*** je američka pjesma iz 1931. godine za koju je muziku komponirao Jay Gorney, a tekst napisao Yip Harburg. Muzika se temelji na uspavanci koji je Gorney čuo u svom djetinjstvu u Poljskoj. Tekst iz perspektive nezaposlenog radnika i američkog veterana prvog svjetskog rata izražava ogorčenje siromaštvom i beznađem Velike depresije. Originalno zamišljena za mjuzikl *New Americana*, sljedeće je godine postala veliki hit zahvaljujući verzijama koje su snimili Bing Crosby i Rudy Vallee; obje ploče su izdane neposredno pred predsjedničke izbore 1932. godine, odnosno pobjedu Roosevelta. Smatra se najpoznatijom pjesmom iz doba Velike depresije.

## Vanjske veze
* Songs of the Great Depression  – lyrics, prepared by Professor Catherine Lavender for courses in The Department of History, The College of Staten Island of The City University of New York.
* Explanation of lyrics
Jay Gorney

**Jay Gorney** (Bjalistok, 1894 - 14. jun 1990), rođen kao Abraham Jacob Gornetzsky, bio je američki kompozitor specijaliziran za filmsku i kazailišnu muziku. Rodio se u jevrejskoj porodici u tadašnjem Ruskom Carstvu; kada je imao 12 godina, porodica mu je jedva izbjegla pogrom u rodnom Bjalistoku, te je nakon toga emigrirala u SAD. Otac mu se doselio u Detroit i zaposlio kao inženjer u Ford Motor Company; mladi Jay je otkrio talent za muziku nakon što mu je majka kupila klavir. Već nakon dvije godine je dobio prvi posao - pijanista koji je pratio radnju u *[[nickleodeon]]* kino-dvorani. Kao pijanist je uzdržavao studij na Michiganskom univerzitetu gdje je 1919. diplomirao pravo.

Iako se povremeno bavio pravom, odlučio se u potpunosti posvetiti muzici, te se zajedno sa suprugom preselio u New York i zaposlio u Tin Pan Alley. Tamo je upoznao tekstopisca Yipa Harburga s kojim će započeti dugu i plodnu suradnju. Njihovo najpoznatije djelo je pjesma *[[Brother, Can You Spare a Dime?]]* iz 1931. godine, koja je postala svojevrsna himna svih žrtava Velike depresije. Partnerstvo s Harburgom je okončano kada je Gorneyeva supruga s njim započela ljubavnu vezu, a potom se razvela od Gorneya.

Gorney se oženio po drugi put. Iz drugog braka je dobio kćerku Karen Lynn Gorney, poznatu po ulozi u znamenitom filmu *[[Saturday Night Fever|Groznica subotnje večeri]]*.

## Vanjske veze
* 
* SondraGorney.com  - Website of Jay Gorney's widow, Sondra, featuring information on her late husband
* GorneyMusicPublishing.com - Jay Gorney's website created by Sondra Gorney, Daniel Gorney, and Karen Lynn Gorney
* Jay Gorney's scores are housed in the Music Division of The New York Public Library for the Performing Arts
* Jay Gorney's papers are housed in the Billy Rose Theatre Collection of The New York Public Library for the Performing Arts
Nacionalni park Kruger

**[[Nacionalni park]] Kruger** je najveći rezervat divljih životinja u Južnoafričkoj Republici, udaljen oko 330&nbsp;km istočno od Johannesburga.

## Geografija
Nacionalni park Kruger prostire se na sjeveroistoku Južnoafričke Republike, duž granice sa Mozambikom i Zambijom, po istočnim dijelovima provincija Limpopo i Mpumalanga.

To je jedan od najvećih nacionalnih parkova na svijetu, površine 19 485 km². Teren parka je jedna pačetvorina duga otprilike 320&nbsp;km, široka prosječno od 40 do 80&nbsp;km. Sjevernu i južnu granicu parka formiraju dvije rijeke, Limpopo i Krokodilska rijeka, istočna granica parka prema Mozambiku je masiv Lebombo. Zapadna granica parka teče paralelno sa masivom udaljena oko 65&nbsp;km. Teren parka je uglavnom ravničarski, prošaran niskim brežuljcima, prosječne nadmorske visine između 200 m na istoku do 840 m na jugozapadu kod kampa Berg-en-Dal, gdje se nalazi vrh Khandzalive, najviša točka parka Kruger. Čitav teren parka izbrazdan je sa gotovo 8 000&nbsp;km asfaltiranih i makadamskih cesta.

Kroz park od zapada prema istoku, protječe nekoliko rijeka, od kojih su najveće Sabie, Olifants, Krokodilska rijeka, Letaba, Luvuhu i Limpopo. I pored toga u parku često vlada suša, pa ga je potrebno navodnjavati, a životinje pojiti donešenom vodom.

Phalaborwa u Limpopu je jedini veći grad koja graniči sa Nacionalnim parkom Kruger. Sjedište parka je u kampu Skukuza.

## Flora i fauna
Flora parka ima dvije karakteristične sredine, veći dio parka je tipični južnoafrički veld (savana) bez visokog raslinja, manji dio parka pokriva gusta makija sa stablima mopane, bagrema, marula i baobaba.

Fauna parka je osobito bogata, u njemu žive gotovo sve afričke vrste životinja.
Među biljožderima u parku najviše ima stada slonova, zebri, impala, bivola, žirafa, gnua, nosoroga, nilskih konja, gazela i antilopa. Od većih sisavaca mesoždera u parku žive lavovi, leopardi, gepardi, hijene i afrički divlji psi. U parku živi i velik broj ptica.

## Historija
Nacionalni park Kruger počeo se formirati od 1898., službeno je osnovan 1926. i nazvan po Paulu Krugeru (1825. – 1904.), velikom lideru Afrikanera i bivšem predsjedniku afrikanerske Južnoafričke Republike (Zuid-Afrikaansche Republiek).

Od 2002. Nacionalni park Kruger je dio najvećeg afričkog prekograničnog parka Limpopo, u kojem su pored njega i Nacionalni park Limpopo iz Mozambika, i Nacionalni park Gonarezhou iz Zimbabvea.

## Izvori

## Vanjske veze

* Kruger National Park (službena stranica)  
* Karte parka Kruger  
* Webkamere po parku Kruger
Ab Urbe condita (razvrstavanje)

**Ab Urbe condita** može značiti:
* **[[Ab Urbe condita]]** (*lat.*), fraza koja znači *od osnutka Grada [Rima]*;
* **[[Ab Urbe condita (knjiga)|Ab Urbe condita]]** ili **Ab Urbe condita libri**, djelo rimskog historiografa Tita Livija (59. god. pne. - 17. god. n. e.).
The Teddy Bear's Picnic

***The Teddy Bear's Picnic*** je američka pjesma za koju je 1907. muziku komponirao američki kompozitor John Walter Bratton, a za koju je tekst napisao irski tekstopisac Jimmy Kennedy. Četvrt vijeka je bila izvođena kao instrumental, da bi uvođenjem teksta koji opisuje plišane medvjede, postala jednom od najpopularnijih dječjih pjesama na engleskom govornom području.

## Vanjske veze
* The original BBC recording along with information on Val Rosing, vocalist 
* http://www.visitsomerset.co.uk/site/inspire-me/famous-somerset/childrens-nursery-rymes-and-tv
Jimmie Rodgers (country pjevač)

**James Charles Rogers** (8. septembar 1897 - 26. maj 1933), poznatiji kao **Jimmie Rodgers**, bio je američki country pjevač, koji se proslavio svojim ritmičkim jodlanjem, i koji se smatra jednim od pionira country muzike. Prije bavljenja muzikom je radio kao željezničar, i mnoge od njegovih pjesama su bile inspirirane njegovim radnim iskustvom, kao i raznim blues i folk muzičkim tradicijama koje je upoznao širom Amerike. Za vrijeme rada se, međutim, zarazio i tuberkulozom što ga je prisililo da se profesionalno bavi muzikom. Pri tome je stekao popularnost koristeći novi medij radija; česte turneje su ga, međutim, brzo iscrpile te je umro u New Yorku snimajući svoj posljednji album. Danas uživa status "oca country muzike".

## Vanjske veze
* 
* Nashville Songwriters Foundation 
* Hall of Fame inductee
* Neal, Jocelyn R. ''The Songs of Jimmie Rodgers''. Bloomington: Indiana University Press, 2009.
* Mazor, Barry. Meeting Jimmie Rodgers. http://www.oup.com/us/catalog/general/subject/Music/PopularMusic/PopRockPopularCulture/?view=usa&ci=9780195327625  New York., Oxford University Press, 2009.
* ''Waiting for a Train'' . A jukebox musical celebrating the life and times of Jimmie Rodgers.
Al Dubin

**Alexander "Al" Dubin** (Zürich, 10. jun 1891 - New York, 11. februar 1945) bio je američki tekstopisac specijaliziran za zabavne pjesme, poznat po suradnji s kompozitorom Harryjem Warrenom. Njegovo najpoznatije djelo je mjuzikl *[[42nd Street]]*, odnosno pjesma "We're in the Money" s kojom se na ironičan način komentirala Velika depresija.

## Opus na Broadwayu
* *Charlot Revue* (1925) - muzička revija - ko-tekstopisac pjesme "A Cup of Coffee, a Sandwich and You"
* *White Lights* (1927) - mjuzikl - ko-tekstopisac
* *Streets of Paris* (1939) - muzička revija - tekstopisac
* *Keep Off the Grass* (1940) - muzička revija - tekstopisac
* *Star and Garter* (1942) - muzička revija - tekst za pjesmu "Robert the Roue"
* *[[Sugar Babies (mjuzikl)|Sugar Babies]]* (1979) ko-tektopisac
* *[[42nd Street (mjuzikl)|42nd Street]]* - tekstopisac

## Znamenite pjesme
* "42nd Street"
* "Shanghai Lil" (Footlight Parade, 1933)
* "I Only Have Eyes for You"
* "Lullaby of Broadway"
* "V for Villanova", službena "borbena pjesma" sportskih timova Villanova University, njegove alma mater
* "The Anniversary Waltz" (tekst)
* "September in the Rain"
* "The Gold Diggers' Song (We're in the Money)"
* "Tiptoe through the Tulips" (1929)
* "I'll String Along with You" (1934)
* "Boulevard of Broken Dreams", napravljena za film *[[Moulin Rouge (1934 film)|Moulin Rouge]]* iz 1934.
* "A Cup of Coffee, a Sandwich, and You", često korištena u animiranim filmovima Warner Brothersa

## Vanjske veze
* 
*
All of Me (pjesma)

***All of Me*** je američka jazz pjesma iz 1931. koju su napisali Gerald Marks i Seymour Simons. Stekla je veliku popularnost, te su je izvodili mnogi znameniti izvođači, uključujući Louisa Armstronga kome je upravo ona postala prvi hit s kojim je 1932. došao na vrh američkih top-lista.

Predstavljala je i dio soundtracka za istoimeni film Carla Reinera iz 1984. godine.

## Izvori
All of Me

**All of Me** se može odnositi:

U **muzici**:
* "All of Me" (pjesma), jazz i pop evergrin
* ''All of Me'' (EP), EP grupe NOFX
* "All of Me (Boy Oh Boy)", pjesma Sabrine Salerno
* ''All of Me'' (Amii Stewart album)
* ''All of Me'' (Anne Murray album)
* ''All of Me'' (John Pizzarelli album)
* All of Me (Estelle album), album Estelle
* "All of Me", pjesma koju izvodi Jon Schmidt
* "All of Me, pjesma koju izvodi Matt Hammitt iz grupe Sanctus Real

Na **filmu**:
* ''All of Me'' (1934 film), ul. Fredric March
* ''All of Me'' (1984 film), ul. Steve Martin and Lily Tomlin
* *Playboy: Farrah Fawcett, All of Me*, 1998. video-editorijal sa Farrah Fawcett

U **književnosti**:
* *All of Me*, autobiografska knjiga kanadske pjevačice Anne Murray iz 2009.
Umorstvo

**Ubistvo** ili **ubojstvo s predumišljajem** je naziv koji određena kaznena zakonodavstva koriste za kvalificirani, odnosno teži oblik ubistva koga karakterizira predumišljaj. U hrvatskoj pravnoj terminologiji 19. i u prvoj polovici 20. vijeka se za njega koristio izraz **umorstvo**.

Karakteristika takvog vrsta ubistva jest u dugoročnom planiranju i pripremanju čina ubistva, odnosno poduzimanju mjera sa ciljem da se izbjegne otkrivanje počinioca. Gotovo sva kaznena zakonodavstva modernih država za njega predviđaju najstrože kazne kao što su dugotrajni ili doživotni zatvor, odnosno pogubljenje.
Punktalna okluzija

**Punktalna okluzija** je postupak stavljanja punktalnog čepa. Punktalni čep je mali medicinski uređaj koji se umeće u suzni kanal (*puncta*) oka da blokira kanal. Time se sprječava izlučivanje suza iz oka. Koristi se za liječenje suhog oka.

Privremena punktalna okluzija prvo može biti postavljena i isprobana. Izrađivane su od kolagena i rastopive su. Sigurno je da one postavljene trajno neće uzrokovati prekomjerno suzenje. Stalni punktalni čepovi obično su izrađeni od silikona. Dostupni su u različitim veličinama. Pritom, za maksimalnu učinkovitost, treba koristiti najveću veličinu koja odgovara i učinkovitiji su od kolagenih čepova. Ponekad mogu postati labavi i ispasti, u tom slučaju mogu biti zamijenjeni.

Neki čepovi izrađeni su od termički reaktivnih materijala. Neki od njih su umetnuti u *punctum* kao tekućina, a zatim otvrdnu i formuliraju sustav odvodnje. Drugi, nakon što su postavljeni, iz krute postanu meki i fleksibilni, prilagodljivi individualnoj veličini punktuma. Umjetne suze obično su još uvijek potrebne nakon umetanja punktalnog čepa. Ako je punktanil čep učinkovit, toplinska ili električna kauterizacija može biti izvedena.

Rizici punctalnih čepova su prilično mali. Postoji rizik od: iritacije oka, obilnog suzenja, i u rijetkim slučajevima, infekcije. Neki liječnici zahtijevaju potpisivanje odricanja prije umetanja čepa.

Veliki silikonski čep može izazvati blagu bol pri treptanju i nakon umetanja. Ova neugoda može proćii u roku od tjedan dana.
NGC 2533

**NGC 2533** je rasejano zvezdano jato u sazvežđu Krma koje se nalazi na NGC listi objekata dubokog neba.

Deklinacija objekta je - 29° 52' 0" a rektascenzija 8h 7m 4,0s. Prividna veličina (magnituda) objekta NGC 2533 iznosi 7,6. NGC 2533 je još poznat i pod oznakama OCL 695, ESO 430-SC19.

## Reference

## Literatura
* Revised New General Catalogue and Index Catalogue, Wolfgang Steinicke, 2009. Dostupno na http://www.klima-luft.de/steinicke/ngcic/rev2000/NI2009.zip sa objašnjenjem na http://www.klima-luft.de/steinicke/ngcic/rev2000/Explan.htm
* SIMBAD baza podataka, Strazburški centar astronomskih podataka (CDS), Strazbur, http://simbad.u-strasbg.fr/simbad/

## Povezano
* Novi opšti katalog

## Vanjske veze

* [ftp://adc.gsfc.nasa.gov/pub/adc/archives/catalogs/7/7118/ NASA NGC i IC katalog]
* SIMBAD baza podataka
909.

__NOTOC__
Godina **909.** (**[[rimske brojke|CMIX]]**) bila je redovna godina koja počinje u nedjelju u julijanskom kalendaru. 

## Događaji

* U Sjevernoj Africi dinastiju Aglabida ruše Fatimidi.
* Berbersko pleme Kutama, saveznici Fatimida, zauzimaju i uništavaju Tihert, prijesolnicu dinastije Rustamida; tamošnji ibadiji su prisiljeni utočište tražiti u pustinji.
* Kineski gospodar rata Wang Shenzhi u današnjoj provinciji Fujian osniva Kraljevinu Min sa prijestolnicom u Changleu (Fuzhou).


## Rođenja

* Dunstan, nadbiskup Canterburyja
* Æthelwold od Winchestera, biskup i vođa monaškog reformskog pokreta

## Smrti

* 9. 5. &ndash; Adalgar, nadbiskup Hamburg-Bremena
* Gerald od Aurillaca, francuski svetac
* Aribo od Austrije, karolinški markgrof
* Cerball mac Muirecáin, kralj Leinstera
* Cadell ap Rhodri, princ Seisyllwga
* Denewulf, biskup Winchestera
* Fujiwara no Tokihira, japanski plemić, carski regent
* Luo Yin, kineski državnik i pjesnik iz doba dinastije Tang (r. 833)
* Sochlachan mac Diarmata, 31. kralj Uí Mainea
* Wighelm, biskup Selseya
* Wigmund, biskup Lichfielda

## Reference